Այնուհետեւ, Շրջանային Վարչութեան ատենապետուհի Սիլվա Փօլատեան, յայտարարեց օրուան անակնկալը՝ ՀՕՄի համակիրներէն տիկ. Մանուշ Մամեանի նուիրատուութիւնը։ Տիկ.Մամեան, հաւատալով ՀՕՄի արդիւնաւէտ գործունէութեան, իր ամուսնոյն, հանգուցեալ Կարէն Մամեանի յիշատակին $50,000 կը նուիրէ Հայ Օգնութեան Միութեան, երկու տուներ հովանաւորելով Գիւմրիի մէջ։ Տիկ. Մամեան մեծապէս տպաւորուելով ՀՕՄի գործունէութեան մասին փոխանցուած տպաւորիչ պատգամներէն, տեղւոյն վրայ իր նուիրատուութիւնը բարձրացուց $100,000-ի։ Իշխանական եւ ազգանուէր այս նուիրատուութիւնը երկարաշունչ ծափողջոյններով մեծապէս գնահատուեցաւ ներկաներուն կողմէ։